کولین اسٹین کا اغوا

**کولیِن جے۔ اسٹین** (؛ پیدائش 31 دسمبر 1956) جو **گرل ان دی باکس** کے نام سے بھی مشہور ہے، ایک امریکی خاتون جسے جنسی زیادتی کے لیے اغوا کیا گیا تھا، اسے ”کیمرون اور جِینَس ہوکر“ نامی میاں بیوی نے اغوا کیا تھا۔ اس میاں بیوی نے اسے اغوا کر کے سات سال تک (1977ء سے 1984ء تک) ریڈ بلف، کیلیفورنیا میں واقع اپنے گھر کے ایک ڈبے میں بند رکھا اور چوبیس گھنٹوں میں سے صرف ایک گھنٹے کے لیے اسے باہر نکالا جاتا تھا۔ اغوا کے وقت کولیِن اسٹین کی عمر 20 سال تھی۔

اس کے کیس کو بین الاقوامی سطح تک شہرت حاصل ہوئی اور یہ کئی کتب، فلموں اور ٹیلی وژن ڈراموں کا موضوع رہا۔

## اغوا
تصغیر|'''جِینَس اور کیمرون ہوکر''' کی تصویر
29 مئی 1977ء کو کولیِن اپنی سہیلی کی یوم پیدائش کی پارٹی میں شریک ہونے کے لیے پیدل جا رہی تھی، اس کی سہیلی کا گھر اس کے گھر سے تھوڑا دور تھا اور کولیِن کے پاس سفر کے لیے پیسے نہیں تھے اسی لیے اس نے لِفٹ مانگنے کا سوچا۔ وہ چاہتی تھی کہ وہ اُس گاڑی میں بیٹھے جس میں فیملی ہو۔ اس کو ایک نیلے رنگ کی وین ملی جس میں کیمرون، جِینَس ہوکر اور اس کا ایک چھوٹا بچہ سوار تھے، تو وہ بلاجھجھک اعتبار کر کے اس میں بیٹھ گئی۔ راستے میں وین گیس اسٹیشن پر رُکی تو کولیِن ریسٹ روم میں چلی گئی اس کو وہاں دل میں خیال آیا کہ ”بھاگ کر کھڑکی سے کود جائے اور پھر مُڑ کر کبھی نہ دیکھے“۔ مگر وہ اپنے خوف پر قابو بر قرار رکھ کر واپس وین میں سوار ہو گئی۔ کیمرون اور اس کی بیوی کے بیانات کے مطابق جب انھوں نے ہائے وے پار کیا تو ویران علاقے میں کیمرون نے کولیِن کے گلے پر چھرا رکھ دیا اور بعد میں اسے گھر لے جا کر ایک لکڑی کے ڈبے میں قید کر لیا۔

## قید اور آزادی
کولین اسٹین کا کہنا ہے کہ اسے اغوا کرنے کے بعد ”کیمرون ہوکر“ نے اسے ایک تابوت میں قید کر دیا، جو کیمرون اور اس کی بیوی جِینَس کے پلنگ کے بالکل نیچے تھا۔ اور کیمرون اس پر تشدد کرتا تھا اور پورے دن میں صرف ایک گھنٹے کے لیے اسے تب نکالتا تھا جب اس کے ساتھ جنسی زیادتی کرنی ہوتی تھی۔ اس کا کہنا ہے کہ وہ اسے دو دو دن تک کھانا بھی نہیں دیتا تھا اور وہ کولیِن کو ہر وقت دھمکی دیتا تھا کہ وہ کسی بڑی کمپنی سے وابستہ ہے اگر اس نے بھاگنے کا سوچا تو وہ اس کے خاندان کو قتل کر دے گا۔ پھر ایک دن جب کیمرون کی بیوی کو پتا چلا کہ وہ کولیِن سے شادی کرنے کا ارادہ رکھتا ہے تو اس نے کولیِن کو اس کے شوہر کے چُنگل سے چھڑانے کی ٹھان لی۔ اس نے کولیِن کو اس بات پر آمادہ کر لیا کہ اس کے شوہر کا کسی بڑی کمپنی سے کوئی تعلقات نہیں ہیں، پھر اگست 1984ء میں 7 سالہ اذیت ناک زندگی بسر کرنے کے بعد جِینَس ہوکر کی مدد سے وہ وہاں سے بھاگنے میں کامیاب ہو گئی۔

## مقدمہ
قید سے بھاگنے کے بعد کولین ذہنی دباؤ کا شکار رہی اور پولیس کے پاس بھی نہیں گئی۔ چند دن بعد کیمرون کی بیوی نے خود ہی اپنے شوہر کا جرم سب کو بتا دیا۔ جس کے بعد کولیِن کے اغوا کے مقدمے میں بھی جِینَس نے اپنے شوہر کے خلاف گواہی دی۔ عدالت نے اغوا میں مدد کرنے کی وجہ سے جینس کو چند سال قید کی سز سنائی اور اس کے شوہر کو 104 سال قید کی سزا سنا کر جیل بھیج دیا اور وہ اب بھی جیل میں ہے۔

## حوالہ جات

زمرہ:1977ء میں ریاستہائے متحدہ میں جرائم
زمرہ:اغوا شدہ امریکی شخصیات
زمرہ:کیلیفورنیا میں 1977ء
زمرہ:کیلیفورنیا میں جرائم
زمرہ:مئی 1977ء کی سرگرمیاں
زمرہ:یوجین، اوریگون کی شخصیات
زمرہ:ریاستہائے متحدہ میں جنسی جرائم
زمرہ:کیلیفورنیا میں لاپتہ افراد کے کیس
زمرہ:ریاستہائے متحدہ میں خواتین پر  تشدد
زمرہ:استحصال
زمرہ:ویکی ڈیٹا سے مختلف مختصر وضاحت
زمرہ:Harv اور Sfn کے بدون ہدف نقائص
زمرہ:1970ء کی دہائی کے لاپتہ افراد کے کیس
زمرہ:جنسی غلامی
زمرہ:ریاستہائے متحدہ میں غلامی
زمرہ:1956ء کی پیدائشیں
زمرہ:بقید حیات شخصیات
زمرہ:1977ء کے جرائم
زمرہ:1984ء کے جرائم
زمرہ:ریاستہائے متحدہ میں جرم
زمرہ:اغوا
زمرہ:جنسی استحصال